CELEX: 32006R0215
Language: lv
Date: 2006-02-08 00:00:00
Title: Komisijas Regula (EK) Nr. 215/2006 ( 2006. gada 8. februāris ), ar kuru groza Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi, un ar kuru groza Komisijas Regulu (EK) Nr. 2286/2003   (Dokuments attiecas uz EEZ)

9.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 38/11
            
         
      KOMISIJAS REGULA (EK) Nr. 215/2006
   (2006. gada 8. februāris),
   ar kuru groza Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi, un ar kuru groza Komisijas Regulu (EK) Nr. 2286/2003
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi (1), un jo īpaši tās 247. pantu,
   tā kā:
   
               (1)
            
            
               Komisijas Regulas (EEK) Nr. 2454/93 (2) 173.–177. pants paredz īpašus noteikumus muitas vērtības noteikšanai atsevišķām ātrbojīgām precēm. Šī sistēma tās pašreizējā formā izrādījusies problemātiska, ņemot vērā tirdzniecības plūsmas un vispārīgos novērtēšanas noteikumus. Lai saskaņā ar Regulas (EEK) Nr. 2913/92 19. pantu vienkāršotu tiesību aktu muitas jomā piemērošanu, šo sistēmu būtu jāaizstāj ar sistēmu, kurā dalībvalstu paziņotās un Komisijas izplatītās vienības cenas var tieši izmantot, lai noteiktu atsevišķu pārdošanai komisijā ievestu ātrbojīgu preču muitas vērtību.
            
         
               (2)
            
            
               Informācija par darījuma veidu, ko apkopo Vienotā administratīvā dokumenta 24. ailē, ļauj raksturot dažādus darījumu veidus, lai sagatavotu statistiku par Kopienas tirdzniecību un trešām valstīm un tirdzniecību Kopienas dalībvalstu starpā. Šīs informācijas kodēšana ir noteikta pastāvošajos Kopienas noteikumos attiecībā uz šo statistiku, un jo īpaši Komisijas 2000. gada 7. septembra Regulā (EK) Nr. 1917/2000 par noteikumiem Padomes Regulas (EK) Nr. 1172/95 īstenošanai attiecībā uz ārējās tirdzniecības statistiku (3). Rūpējoties par konsekvenci un efektivitāti, jāatsaucas uz šiem noteikumiem attiecībā uz Vienotā administratīvā dokumenta 24. ailē (Darījuma veids) ierakstāmajiem kodiem.
            
         
               (3)
            
            
               Ar Komisijas Regulu (EK) Nr. 2286/2003 (4) jauni noteikumi par Vienoto administratīvo dokumentu un tā pielietošanu tika ieviesti Regulā (EEK) Nr. 2454/93. Šos pasākumus bija paredzēts piemērot no 2006. gada 1. janvāra. Saskaņā ar Regulas (EK) Nr. 2286/2003 2. pantu, Komisija, pamatojoties uz pārskatu, kas sastādīts, izmantojot dalībvalstu sniegto informāciju, sāka izvērtēt dalībvalstu plānus attiecīgo pasākumu izpildei. Šis pārskats parāda, ka atsevišķas dalībvalstis nevar pielāgot savas datorsistēmas līdz 2006. gada 1. janvārim. Tādēļ ir jāparedz iespēja ar īpašiem nosacījumiem par šo pasākumu piemērošanas datumu atlikt uz 2007. gada 1. janvāri.
            
         
               (4)
            
            
               Tādēļ attiecīgi jāgroza Regula (EEK) Nr. 2454/93 un Regula (EK) Nr. 2286/2003.
            
         
               (5)
            
            
               Regulā (EK) Nr. 1917/2000 noteiktais darījumu saraksts, kas jālieto, ievadot kodus Vienotā administratīvā dokumenta 24. ailē, ir grozīts, sākot ar 2006. gada 1. janvāri. Tas pats datums ir termiņš dalībvalstīm to datorizēto muitošanas sistēmu pielāgošanai. Attiecīgie šīs regulas noteikumi tādēļ jāpiemēro no 2006. gada 1. janvāra.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulā (EEK) Nr. 2454/93 izdara šādus grozījumus.
   
               1)
            
            
               152. panta 1. punktu papildina ar šādu a)a apakšpunktu:
               
                           “a)a
                        
                        
                           atsevišķu pārdošanai komisijā ievestu ātrbojīgu preču muitas vērtību var tieši noteikt saskaņā ar Kodeksa 30. panta 2. punkta c) apakšpunktu. Šim nolūkam dalībvalstis paziņo vienības cenas Komisijai, un Komisija tās izplata ar TARIC starpniecību saskaņā ar Padomes Regulas (EEK) Nr. 2658/87 (5) 6. pantu.
                           Vienības cenas aprēķina un paziņo šādi:
                           
                                       i)
                                    
                                    
                                       pēc a) apakšpunktā paredzēto atskaitījumu izdarīšanas Komisijai paziņo katras preču kategorijas 100 neto kg vienības cena. a) apakšpunkta ii) daļā minētajām izmaksām dalībvalstis var noteikt standarta summas, kas jādara zināmas Komisijai;
                                    
                                 
                                       ii)
                                    
                                    
                                       vienības cenu var izmantot, lai noteiktu ievesto preču muitas vērtību 14 dienu laika periodiem, katrs periods sākas piektdienā;
                                    
                                 
                                       iii)
                                    
                                    
                                       atskaites periods vienības cenas noteikšanai ir iepriekšējais 14 dienu periods, kas beidzas ceturtdienā pirms nedēļas, kurā ir jānosaka jaunas vienības cenas;
                                    
                                 
                                       iv)
                                    
                                    
                                       vienības cenas, izteiktas euro, dalībvalstis paziņo Komisijai ne vēlāk kā plkst. 12 dienā tās nedēļas pirmdienā, kurā Komisija tās izplata. Ja tā nav darba diena, paziņo iepriekšējā darba dienā. Vienības cenas piemēro tikai tad, ja Komisija šo paziņojumu ir izplatījusi.
                                    
                                 Šī punkta pirmajā daļā minētās preces ir uzskaitītas 26. pielikumā.
                        
                     
         
               2)
            
            
               Regulas 173.–177. pantu svītro.
            
         
               3)
            
            
               26. pielikumu aizstāj ar šīs regulas I pielikuma tekstu.
            
         
               4)
            
            
               Regulas 27. pielikumu svītro.
            
         
               5)
            
            
               38. pielikumu groza saskaņā ar šīs regulas II pielikumu.
            
         2. pants
   Regulas (EK) Nr. 2286/2003 3. panta 4. punktu aizstāj ar šādu:
   
      “4.   1. panta 3.–9., 17. un 18. punktu piemēro no 2006. gada 1. janvāra. Tomēr dalībvalstis var šos noteikumus ieviest pirms noteiktā datuma.
      Turklāt dalībvalstis, kurām ir grūtības ar muitas datorsistēmu pielāgošanu, var atlikt šo sistēmu pielāgošanu līdz 2007. gada 1. janvārim. Tādā gadījumā dalībvalstis paziņo Komisijai īstenošanas kārtību un datumu, kurā tās ieviesīs 1. panta 3.–9., 17. un 18. punktu. Komisija publicē šo informāciju.”
   
   3. pants
   1.   Šī regula stājas spēkā tās publicēšanas dienā Eiropas Savienības Oficiālajā Vēstnesī.
   2.   1. panta 1. līdz 4. punktu piemēro no 2006. gada 19. maija.
   3.   1. panta 5. punktu un 2. pantu piemēro no 2006. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 8. februārī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      (2)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 883/2005 (OV L 148, 11.6.2005., 5. lpp.).
   
      (3)  OV L 229, 9.9.2000., 14. lpp. Regulā jaunākie grozījumi izdarīti ar Regulu (EK) Nr. 1949/2005 (OV L 312, 29.11.2005., 10. lpp.).
   
      (4)  OV L 343, 31.12.2003., 1. lpp.
   
      (5)  OV L 256, 7.9.1987., 1. lpp.”
   
      I PIELIKUMS
      
         
            “26. PIELIKUMS
            152. PANTA 1. PUNKTA a)a APAKŠPUNKTA SARAKSTS
            Vienkāršota procedūra atsevišķu pārdošanai komisijā ievestu ātrbojīgo preču novērtēšanai saskaņā ar Kodeksa (1) 30. panta 2. punkta c) apakšpunktu
            
                        KN (TARIC) kods
                     
                     
                        Preču apraksts
                     
                     
                        Derīguma termiņš
                     
                  
                        0701 90 50
                     
                     
                        Jaunie kartupeļi
                     
                     
                        1.1.–30.6.
                     
                  
                        0703 10 19
                     
                     
                        Sīpoli
                     
                     
                        1.1.–31.12.
                     
                  
                        0703 20 00
                     
                     
                        Ķiploki
                     
                     
                        1.1.–31.12.
                     
                  
                        0708 20 00
                     
                     
                        Pupiņas
                     
                     
                        1.1.–31.12.
                     
                  
                        0709200010
                     
                     
                        Sparģeļi:
                        
                                    —
                                 
                                 
                                    zaļie
                                 
                              
                     
                        1.1.–31.12.
                     
                  
                        0709200090
                     
                     
                        Sparģeļi:
                        
                                    —
                                 
                                 
                                    citādi
                                 
                              
                     
                        1.1.–31.12.
                     
                  
                        0709 60 10
                     
                     
                        Dārzeņpipari (paprika)
                     
                     
                        1.1.–31.12.
                     
                  
                        ex 0714 20
                     
                     
                        Batātes, svaigas vai dzesinātas, veselas
                     
                     
                        1.1.–31.12.
                     
                  
                        0804300090
                     
                     
                        Ananāsi
                     
                     
                        1.1.–31.12.
                     
                  
                        0804400010
                     
                     
                        Avokado
                     
                     
                        1.1.–31.12.
                     
                  
                        0805 10 20
                     
                     
                        Saldie apelsīni
                     
                     
                        1.6.–30.11.
                     
                  
                        0805201005
                     
                     
                        Klementīni
                     
                     
                        1.3.–31.10.
                     
                  
                        0805203005
                     
                     
                        Apelsīni Monreale un satsumas
                     
                     
                        1.3.–31.10.
                     
                  
                        0805205007
                        0805205037
                     
                     
                        Mandarīni un vilkingi
                     
                     
                        1.3.–31.10.
                     
                  
                        0805207005
                        0805209005
                        0805209009
                     
                     
                        Tanžerīni un citi
                     
                     
                        1.3.–31.10.
                     
                  
                        0805400011
                     
                     
                        Greipfrūti:
                        
                                    —
                                 
                                 
                                    baltie
                                 
                              
                     
                        1.1.–31.12.
                     
                  
                        0805400019
                     
                     
                        Greipfrūti:
                        
                                    —
                                 
                                 
                                    sārtie
                                 
                              
                     
                        1.1.–31.12.
                     
                  
                        0805509011
                        0805509019
                     
                     
                        Laimi (Citrus aurantifolia, Citrus latifolia)
                     
                     
                        1.1.–31.12.
                     
                  
                        0806 10 10
                     
                     
                        Galda vīnogas
                     
                     
                        21.11.–20.7.
                     
                  
                        0807 11 00
                     
                     
                        Arbūzi
                     
                     
                        1.1.–31.12.
                     
                  
                        0807190010
                        0807190030
                     
                     
                        
                           Amarillo, Cuper, Honey Dew (arī Cantalene), Onteniente, Piel de Sapo (arī Verde Liso), Rochet, Tendral, Futuro
                        
                     
                     
                        1.1.–31.12.
                     
                  
                        0807190091
                        0807190099
                     
                     
                        Melones citādas
                     
                     
                        1.1.–31.12.
                     
                  
                        0808205010
                     
                     
                        Bumbieri:
                        
                                    —
                                 
                                 
                                    
                                       Nashi (Pyrus pyrifolia)
                                 
                              
                                    —
                                 
                                 
                                    
                                       Ya (Pyrus bretschneideri)
                                 
                              
                     
                        1.5.–30.6.
                     
                  
                        0808205090
                     
                     
                        Bumbieri:
                        
                                    —
                                 
                                 
                                    citādi
                                 
                              
                     
                        1.5.–30.6.
                     
                  
                        0809 10 00
                     
                     
                        Aprikozes
                     
                     
                        1.1.–30.5. un 1.8.–31.12.
                     
                  
                        0809 30 10
                     
                     
                        Nektarīni
                     
                     
                        1.1.–10.6. un 1.10.–31.12.
                     
                  
                        0809 30 90
                     
                     
                        Persiki
                     
                     
                        1.1.–10.6. un 1.10.–31.12.
                     
                  
                        0809 40 05
                     
                     
                        Plūmes
                     
                     
                        1.10.–10.6.
                     
                  
                        0810 10 00
                     
                     
                        Zemenes
                     
                     
                        1.1.–31.12.
                     
                  
                        0810 20 10
                     
                     
                        Avenes
                     
                     
                        1.1.–31.12.
                     
                  
                        0810 50 00
                     
                     
                        Kivi
                     
                     
                        1.1.–31.12.”
                     
                  
      
      
         (1)  Neatkarīgi no kombinētās nomenklatūras interpretācijas noteikumiem preču aprakstu formulējumus uzskata vienīgi par orientējošiem, jo produktu sarakstu šā pielikuma sakarā nosaka pēc atbilstošajiem KN un TARIC kodiem šās regulas pieņemšanas laikā. Ja ir norādīti ex kodi, kodus un attiecīgos aprakstus lasa kopā.
   
   
      II PIELIKUMS
      Regulas (EEK) Nr. 2454/93 38. pielikumā paskaidrojumu attiecībā uz 24. aili aizstāj ar šādu tekstu:
      
         “24. aile: Darījuma raksturs
         Dalībvalstīm, kuras pieprasa šo informāciju, ir jāizmanto Komisijas Regulas (EK) Nr. 1917/2000 (1) 13. panta 2. punktā dotās tabulas A ailē uzskaitītie vienciparu kodi (vajadzības gadījumā izslēdzot 9. kodu), un šis cipars jāieraksta ailes kreisajā pusē. Tās var arī noteikt, ka ailes labajā pusē jāieraksta otrs cipars no šīs tabulas B ailē iekļautā saraksta.
      
      
         (1)  OV L 229, 9.9.2000., 14. lpp.”